Anno 1876 is da Bullock nacha mit seim Freind Sol Star zwengan Goidrausch auf Deadwood zong. Sei Frau is ned mitkema, wei Deadwood im Sioux-Territorium gleng is und des domois vui z gfeale woa. Z Deadwood hod a no an Wild Bill Hickok kenna gleant, dea wo a weng spada daschossn woan is. Im sejm Joa is a nacha Sheriff vo Deadwood woan. Zamma mitn Sol Star hod a a Eisnwoanhondlung grindt, de wo 1894 obrennt is. Drauf hod a on dera Stej a Luxushotej hibaut. Des Bullock-Hotej gibts no imma z Deadwood, heit is aa no a Casino drinna.